Juffrou se seuntjie kritiek ná byna-verdrinking | Maroela Media
Juffrou se seuntjie kritiek ná byna-verdrinking
Janlo Rademeyer (Foto: Facebook)
Die driejarige Janlo Rademeyer, seun van Carin Rademeyer, 'n onderwyseres van Wierdapark in Centurion, is in 'n kritieke toestand in die hospitaal ná 'n byna-verdrinking.
Cert-SA het in 'n verklaring gesê paramedici is vroeg Dinsdagaand na die toneel ontbied om 'n landingsone vir 'n Halo Aviation- mediese helikopter te verseker. Hy is in 'n kritieke toestand na Garden City-kliniek in Johannesburg geneem ná hy in 'n swembad geval het. .
Louis Dekker, skoolhoof van Laerskool Wierdapark, het in 'n omsendbrief aan ouers gesê Janlo is na 'n spesialis-eenheid oorgeplaas. "Onder omstandighede gaan dit goed met hom. Die gesin versoek asseblief dat hulle privaatheid gerespekteer sal word en dat u hulle in u gebede sal opdra," het hy gesê.